### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 18. september 2019.

Dansk Folkepartis byrådsgruppe tog forbehold for en decideret boliggaranti.

Sagen blev behandlet sammen med sag 1.

**Beslutningsforslag fra SF**

Der skal være plads til alle borgere i [adresse]. Derfor er det vigtigt at vi tager problemet med det stigende antal hjemløse seriøst. Ingen fortjener at skulle leve et liv på gaden, og alle bør have ret til en bolig. Stigningen i antallet af hjemløse presser varmestuer og herberger og kalder på konkrete initiativer.

[adresse] er et af de steder, hvor hjemløsheden er højest, og derfor giver det god mening at kigge til andre kommuner med lavere hjemløshed og lade sig inspirere. En af disse kommuner, hvor hjemløsheden er i tilbagegang er Odense Kommune. Her har rådmanden for beskæftigelses- og socialområdet netop underskrevet en aftale med kommunens boligforeninger om boliggaranti til hjemløse, ligesom vi har det for studerende. Dermed sikres alle hjemløse en bolig inden for tre måneder.

I Masterplanen på [adresse] har byrådet vedtaget at arbejde med Housing First, ligesom de gør med stor succes i Odense Kommune, og at tilbyde boliggaranti til de hjemløse er et oplagt skridt i den retning. Vi bør gå sammen med kommunens boligforeninger og sikre, at ingen er tvunget til at leve på gaden. I fællesskab skal vi knække kurven, så hjemløsheden bliver faldende frem for stigende, og så alle aarhusianere kan få tag over hovedet. Derfor foreslår SF at [adresse] starter forhandlinger med kommunens boligforeninger om en aftale om boliggaranti til hjemløse

Stillet af SF’s Byrådsgruppe

Søs Nissen, Preben Vestergaard og Jens Holst (ordfører på sagen)

**Indstilling fra Magistratsafdelingen for Sociale Forhold og Beskæftigelse**

**Indstilling på baggrund af forslag fra SF om boliggaranti til hjemløse**

### Resumé

SF har fremsendt et beslutningsforslag til Byrådet om at etablere en boliggaranti for hjemløse. Beslutningsforslaget tager afsæt i en lignende model i Odense Kommune. I forbindelse med byrådsbehandlingen den 28. maj 2019 blev forslaget sendt til behandling i Magistraten.

[adresse] har igennem en årrække oplevet en stigning i antallet af særligt unge hjemløse. Derfor indstilles der til, at Magistratsafdelingen for Sociale Forhold og Beskæftigelse arbejder videre med SF’s forslag om en boliggaranti målrettet unge hjemløse under 25 år. For en betydelig del af gruppen af unge hjemløse vil en boliggaranti ikke kunne stå alene. Erfaringerne viser at støtte til at kunne være i boligen og blive i den, samt en beskæftigelsesrettet indsats er væsentlige elementer i vejen ud af hjemløshed.

Området for socialpsykiatri og udsatte voksne er økonomisk presset, hvilket begrænser muligheden for at levere støtten jævnfør strategien om Housing First på tre ben. Det kan fremhæves, at områdets økonomiske udfordringer er adresseret i budgetsammenhæng af en række af Byrådets partier.

### Indstilling

Det indstilles:

At 1) Sociale Forhold og Beskæftigelse arbejder videre med SF’s forslag om boliggaranti til unge hjemløse under 25 år svarende til boliggarantien på seks måneder for studerende, der søger kollegiebolig.

### Sagens forløb

15-05-2019 [adresse] Byråd
 Sagens behandling blev udsat i byrådets møde den 15. maj 2019.
 28-05-2019 Aarhus Byråd
Fremsendes til Magistratsafdelingen for Sociale forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 28. maj 2019 om magistratsbehandling af forslaget.

 Sagen bedes tilbagesendt byrådet via Magistraten.
 22-08-2019 Sociale Forhold og Beskæftigelse
Beslutningsforslag besvaret med indstilling fra Magistratsafdelingen for Sociale Forhold og Beskæftigelse.
 29-08-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-09-2019 Magistraten

Fremsendes til [adresse] med bemærkning, at Magistraten i mødet den 2. september 2019 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 22. august 2019.

Nanni Mathiesen tog forbehold og ønsker en mere præcis tidsplan og beskrivelse af indsatsen.

Borgmester Ulrik Nissen var forhindret i at deltage i sagens behandling.

 11-09-2019 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 11. september 2019.

Sagen blev behandlet sammen med sag 1.

 18-09-2019 Social- og Beskæftigelsesudvalget

Anne Vestergaard, Mikkel Johansen, Bjarne Jeppesen og Kåre Clausen kunne tiltræde indstillingen i overensstemmelse med Magistratens anbefaling med følgende bemærkning:

"Udvalgsmedlemmerne, der kan tiltræde indstillingen, ønsker, at [adresse] stiller krav, der matcher Masterplan på [adresse], herunder at der strammes op både i forhold til kommunens og kommunens samarbejdspartneres indsatser på området."

Richard Christiansen tog forbehold med følgende bemærkning:

"For at Dansk Folkeparti kan støtte, skal der sikres endnu flere billige boliger, her-under barakker og andre boliger, som de hjemløse evt. selv kan være med til at indrette, og samtidigt øget fokus på de af de 69 hjemløse, der sover på gaden, som ønsker at ikke at gøre dette."

Karen Nielsen (ALT) og Christopher Jespersen (S) var forhindrede i at deltage i udvalgets behandling af sagen.

 25-09-2019 [adresse]

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 18. september 2019.

Dansk Folkepartis byrådsgruppe tog forbehold for en decideret boliggaranti.

Sagen blev behandlet sammen med sag 1.